jkorsvik/nowiki_second_scrape_merged huggingface dataset:
Adams County (Wisconsin)

Adams County er et fylke i den amerikanske delstaten Wisconsin. Det ligger i de sentrale delene av staten og grenser mot Wood County i nordvest, Portage County i nordøst, Waushara County og Marquette County i øst, Columbia County i sørøst, Sauk County i sørvest og mot Juneau County i vest
Adams Countys totale areal er 1 783 km² hvorav 106 km² er vann. I 2000 hadde fylket 18 643 innbyggere og administrasjonssenteret ligger i byen Friendship. 
Fylket er oppkalt etter enten USAs andre president John Adams eller etter hans sønn USAs sjette president John Quincy Adams.


== Referanser ==


== Eksterne lenker ==
(en) Offisielt nettsted 
(en) Adams County, Wisconsin – kategori av bilder, video eller lyd på Commons
Wood County (Wisconsin)

Wood County er et fylke i den amerikanske delstaten Wisconsin. Det ligger i de sentrale delene av staten og grenser mot Marathon County i nord, Portage County i øst, Adams County i sørøst, Juneau County i sør, Jackson County i sørvest og mot Clark County i nordvest.
Wood Countys totale areal er 2 096 km² hvorav 43 km² er vann. I 2000 hadde fylket 75 555 innbyggere og administrasjonssenteret ligger i byen Wisconsin Rapids. 
Fylket er oppkalt etter lovgiveren Joseph Wood.


== Eksterne lenker ==
(en) Offisielt nettsted 
(en) Wood County, Wisconsin – kategori av bilder, video eller lyd på Commons
Jackson County (Wisconsin)

Jackson County er et fylke i den amerikanske delstaten Wisconsin. Det ligger i de sentrale delene av staten og grenser mot Clark County i nord, Wood County i øst, Juneau County i sørøst, Monroe County i sør, La Crosse County i sørvest, Trempealeau County i vest og mot Eau Claire County i nordvest.
Jackson Countys totale areal er 2 590 km² hvorav 33 km² er vann. I 2000 hadde fylket 19 100 innbyggere og administrasjonssenteret ligger i byen Black River Falls. 
Fylket er oppkalt etter USAs sjuende president, Andrew Jackson.


== Eksterne lenker ==
(en) Offisielt nettsted 
(en) Jackson County, Wisconsin – kategori av bilder, video eller lyd på Commons
Altafjorden

Altafjorden (nordsamisk: Álaheaivuotna) er den vestligste av de fem store fjordene i Finnmark, og ligger i sin helhet i Alta kommune. Fjorden starter på utsiden av de tre store sundene Stjernsundet, Vargsundet og Rognsundet, som dannes av øyene Stjernøya og Seiland. Innerst i Altafjorden ligger byen Alta og tettstedet Rafsbotn.


== Fjordtype ==
Fjorden er en terskelfjord med et dyp på 488 meter på det dypeste. Den dypeste terskelen i Stjernsundet er på ca. 250 m, noe som gir god utskiftning av bunnvann i fjordsystemet. Sammenlignet med andre terskelfjorder i Norge har Altafjorden god utskiftning av vann. Den store tilførselen av ferskvann fra elvene påvirker strømforhold i fjorden, i tillegg til tidevann og vind.


== Fiskeri og oppdrettsnæring ==


=== Fjordfiske ===
Det finnes et rikt antall av ulike marine fiskearter. I tillegg har fjorden mange anadrome fiskearter som laks, ørret og røye; disse forekomstene skyldes at et stort antall elver munner ut i fjorden. Fiske etter laks med kilenot foregår i hele fjorden. Det er også en del sportsfiske og yrkesfiske etter de marine fiskeslagene i fjorden.


=== Fiskeoppdrett ===
Det drives et betydelig oppdrett av laks og regnbueørret i fjordsystemet. I 2003 var det 38 konsesjoner med tilsammen 20 500 tonn laks og 500 tonn ørret.


== Historie ==


=== Andre verdenskrig ===
I 1943 startet den tyske okkupasjonsmakten å bygge opp Altafjorden til Nord-Europas største flåtebase. «Tirpitz», som var et av verdens største og mektigste slagskip, lå ankret opp i nærmere to år i Kåfjord. Også en rekke andre tyske krigsskip hadde Altafjorden som base, deriblant slagskipet «Scharnhorst» og slagkrysseren «Lützow», samt et titalls tyske destroyere og forsyningsskip.


== Geografi ==


=== Sidefjorder ===
 Langfjorden
 Kåfjord
Skillefjord
Korsfjorden
Komagfjorden
Store Lerresfjord
Lille Lerresfjord


=== Øyer ===
Stjernøya
Seiland
Årøya
Brattholmen
Brennholmen
Rundholmen
Russeluftholmen


=== Tettsteder og byer ===
Rivarbukt
Tappeluft
Langfjordbotn
Isnestoften
Talvik
Melsvik
 Kåfjord
Kvenvik
Alta
Rafsbotn
Russeluft
Kviby
Årøya
Storekorsnes
Nyvoll
Store Lerresfjord
Lille Lerresfjord


=== Elver ===
Bognelva
Halselva
Mattiselva
Alta-Kautokeinovassdraget
Tverrelva
Transfarelva
Sørelva
Sagaelva
Lakselva(Kvibyelva)
Leirbotnelva
Skillefjordelva
Komagfjordelva
Lerresfjordelva


== Referanser ==


== Eksterne lenker ==
(en) Altafjorden – kategori av bilder, video eller lyd på Commons
Eau Claire County

Eau Claire County er et fylke i den amerikanske delstaten Wisconsin. Det ligger i de sentrale delene av staten og grenser mot Chippewa County i nord, Clark County i øst, Jackson County i sørøst, Trempealeau County i sør, Buffalo County i sørvest Pepin County i vest og mot Dunn County i vest.
Eau Claire Countys totale areal er 1 671 km² hvorav 20 km² er vann. I 2000 hadde fylket 93 142 innbyggere og administrasjonssenteret ligger i byen Eau Claire som også er fylkets største by. 
Fylket ble grunnlagt i 1856 og har fått sitt navn etter byen Eau Claire, som i sin tur er oppkalt etter elven Eau Claire River.


== Eksterne lenker ==
(en) Offisielt nettsted 
(en) Eau Claire County, Wisconsin – kategori av bilder, video eller lyd på Commons
Koscher

Koscher [ˈkoʃər] angir mat som det er tillatt for troende jøder å spise, i tråd med spisereglene kaschrut, som stammer fra Mosebøkene. Man definerer mat som enten koscher eller treif (ødelagt, uren og derfor forbudt). Kun kjøtt fra «rene» dyr som har kløyvde hover og tygger drøv er tillatt. Fisk må ha finner og skjell som lett kan fjernes. Fjærkre som tradisjonelt regnes som koscher er tillatt. Krypdyr og bevingede krypdyr er ikke koscher, samt noen deler av de koschere dyrene som inneholder noen typer fett som ikke er tillatt å spise. I tillegg er ikke-koscher vin og ost, samt egg og melk fra ikke koschere dyr forbudt.
For at kjøttet skal kunne konsumeres må dyr og fjærkre schächtes; slaktes etter jødisk lov, undersøkes for sykdom og deformasjoner, og tømmes for alt blod. Det er forbudt å blande kjøtt og melk, og det er en regel at et koscher hushold skal holde to sett med servise, bestikk og kjøkkenutstyr – ett for kjøtt og ett for melkeprodukter.
Frukt og grønnsaker og produkter som kommer fra disse er verken kjøtt eller melk. De kalles parve og kan serveres enten med kjøtt eller med melk. Fisk, som også regnes som parve kan spises ved samme måltid som kjøtt, men fisk og kjøtt skal inntas adskilt.
All ost som produseres med løype (f.eks. gulost, brunost og cottage cheese) kan ikke benyttes med mindre løypen er syntetisk og osten er produsert under streng rabbinsk overvåkning.
På pesach gjelder noen ekstra spiseregler da det er forbudt å bruke produkter som inneholder brød, deig eller andre gjær- eller surdeigsprodukter.


== Eksterne lenker ==
(en) Kosher – kategori av bilder, video eller lyd på Commons 
(en) Kosher – galleri av bilder, video eller lyd på Commons 
Det Mosaiske Trossamfund – Kaschrut
Det Mosaiske Trossamfund – Koscherinformasjon
Store norske leksikon – Koscher
KoscherListen
Thomas André Ødegaard

Thomas André Ødegaard (født 12. februar 1971) er en norsk tidligere fotballspiller som har vært målvakt i en rekke klubber. Har høyeste trenerlisenser som hovedtrener og keepertrener. Jobber i dag for Unisport Skandinavia. 


== Klubber ==
Konnerud
Glassverket
Skiold
Drafn
Rosenborg
Viking
Lyn
Strømsgodset


== Eksterne lenker ==
(en) Thomas André Ødegaard – Transfermarkt 
(en) Thomas André Ødegaard – Soccerway 
(en) Thomas André Ødegaard – FBref
Morten Øen

Morten Øen (født 21. mars 1969 i Stavanger) er en norsk forfatter og fotograf.
Øen debuterte litterært i 1990 med diktsamlingen I grønnskyggene. I tillegg til sine ti diktsamlinger og to romaner, har han gjendiktet utenlandsk lyrikk.
Morten Øen har mottatt Oktoberprisen og Halldis Moren Vesaas-prisen.
Som fotograf hadde Øen sin første separatutstilling i 1992 på Galleri Gahrn.


== Bibliografi ==


=== Dikt ===
I grønnskyggene – dikt (1990)
Det er dette – dikt (1992)
Dikt – dikt (1994)
Sted – dikt (1995)
Den troendes tjeneste – dikt (1996)
(Uten tittel) – dikt (1997)
Lengsel. Øyefall – dikt (1999)
Novalis: Hymner til natten – nettpublikasjon (2000)
Traktat – dikt (2001)
Gjennom forlatt og tilstede – dikt (2003)
Ti – dikt (2004)
Så langt nattens hell – lyrikk, Oktober (2013)


=== Romaner ===
Øyets trang til mykhet – roman (2005)
Himmel er denne fargen – roman (2007)
Ingenting, ingen, ingensteds, aldri – roman (2008)
Ord for hav – roman, Oktober (2011)
Likevel lysner det – roman (2011)
Tellemarck – roman (2015)
Norge om våren - roman (2017)
Boogaloo - roman (2020)


=== Gjendiktning ===
Michael Palmer: Sol, 2000


== Priser og utmerkelser ==
Oktoberprisen 2001
Halldis Moren Vesaas-prisen 2004
Ordknappen 2012 for boka Ord for hav


== Kilder ==
Presentasjon av Morten Øen i Forfatterkatalogen på Forfattersentrums nettsider


== Eksterne lenker ==
Aftenposten
Dagbladet
San Carlo ai Catinari

San Carlo ai Catinari er en kirke i Roma. Kirken er viet til den hellige Carlo Borromeo. Hyllesten ai Catinari refererer til alle pottemakerne som holdt til i dette området på denne tiden. Kirken ble bygd i perioden 1636 til 1638, og ble grunnlagt av den milanesiske menigheten i Roma, for å hedre Carlo Borromeo, som hadde vært biskop i Milano. 
Maleriet ved hovedalteret er av Pietro da Cortona, mens apsiden er dekorert av Guido Reni. 


== Kilder ==
Nyborg, Chris, "San Carlo ai Catinari"


== Eksterne lenker ==
(en) San Carlo ai Catinari – kategori av bilder, video eller lyd på Commons 
(en) San Carlo ai Catinari – galleri av bilder, video eller lyd på Commons
Chippewa County (Wisconsin)

Chippewa County er et fylke i den amerikanske delstaten Wisconsin. Det ligger i de sentrale delene av staten og grenser mot Rusk County i nord, Taylor County i øst, Clark County i sørøst, Eau Claire County i sør, Dunn County i vest og mot Barron County i nordvest.
Chippewa Countys totale areal er 2 697 km² hvorav 80 km² er vann. I 2000 hadde fylket 55 195 innbyggere og administrasjonssenteret ligger i byen Chippewa Falls. 
Fylket har fått sitt navn etter indianerstammen Chippewa.


== Eksterne lenker ==
(en) Offisielt nettsted 
(en) Chippewa County, Wisconsin – kategori av bilder, video eller lyd på Commons
Egil Haraldsen

Egil Haraldsen (født 30. oktober 1952 i Fredrikstad) er en norsk grafisk designer, tegner, fotograf og typograf; han driver sitt eget firma Exil design, og er særlig for sine bokomslag for Oktober forlag, hvor han selv anslår at han har utført 99 % av forlagets omslag.Han er utdannet ved Statens Håndverks- og Kunstindustriskoles grafiske avdeling 1979–1983. Han har siden drevet eget designstudio i Oslo og arbeider utelukkende med bøker, plakater og tidsskrifter. I tillegg til Oktober forlag arbeider han med kunder som filmdistributøren Arthaus, Gyldendal og Pax forlag. Han har formgitt og redesignet tidsskrift som Vinduet (1991–1995), Morgenbladet, Kritikkjournalen og Kommuniké.

Egil Haraldsens solide produksjon representerer en konvensjonell typografisk tradisjon og presisjon. Samtidig søker han det ukonvensjonelle ved sin eksperimentering og reflekterte relasjon til samtid og subkultur. Hans repertoar er fra det sublime og rent typografiske til det fotografisk-illustrative og koloristisk eksessive. Egil representerer selvsikkerhet og distinkt egenart kombinert med respekt for det unike i tekst og kontekst for hvert prosjekt. Bøkene for Oktober og filmplakatene til Arthaus er utmerkede eksempler på organiske visuelle identiteter som vokser fram på grunn av langvarig, nært og respektfullt forhold mellom designer og oppdragsgiver.


== Priser ==
Gull i illustrasjon – Form 1987
Sølv for bokomslag og bokdesign – Visuelt
Utmerkelse for bokdesign: Hakk av Hanne Ørstavik – Universitetet i Göteborg
Bokkunstprisen 1998
Oktoberprisen 2002 – han er den eneste ikke-forfatteren som har mottatt denne prisen
Jacobprisen 2009


== Referanser ==
Rusk County (Wisconsin)

Rusk County er et fylke i den amerikanske delstaten Wisconsin. Det ligger i de sentrale delene av staten og grenser mot Sawyer County i nord, Price County i øst, Taylor County i sørøst, Chippewa County i sør, Barron County i vest og mot Washburn County i nordvest.
Rusk Countys totale areal er 2 411 km² hvorav 46 km² er vann. I 2000 hadde fylket 15 347 innbyggere og administrasjonssenteret ligger i byen Ladysmith. 
Fylket har fått sitt navn etter guvernør Jeremiah Rusk.


== Eksterne lenker ==
(en) Offisielt nettsted 
(en) Rusk County, Wisconsin – kategori av bilder, video eller lyd på Commons
Ascari KZ1

Ascari KZ1 er en sportsbil produsert av Ascari. Bilen har en 5,0 liters (4 941 cm³) V8-motor hentet fra BMW. Den kan akselerere fra 0-100 km/t på under fire sekunder, og har en toppfart på 305 km/t. Kun 50 eksemplarer vil bli bygget, noe som gjør modellen til en av verdens mest eksklusive biler. Hvert eksemplar er priset til 235 000 britiske pund (omkring 2,9 millioner norske kroner), og tar 340 timer å bygge for hånd.
KZ1 var også med i BBC-programmet Top Gear, hvor den satte seriens femte raskeste rundetid noensinne med 1 minutt og 20,7 sekunder.
Sawyer County

Sawyer County er et fylke i den amerikanske delstaten Wisconsin. Det ligger i de nordlige delene av staten og grenser mot Bayfield County i nord, Ashland County i nordøst, Price County i øst, Rusk County i sør, Barron County i sørvest, Washburn County i vest og mot Douglas County i nordvest.
Sawyer Countys totale areal er 3 497 km² hvorav 243 km² er vann. I 2000 hadde fylket 1 347 innbyggere og administrasjonssenteret ligger i byen Hayward. 
Fylket har fått sitt navn etter senator Philetus Sawyer.


== Eksterne lenker ==
(en) Offisielt nettsted 
(en) Sawyer County, Wisconsin – kategori av bilder, video eller lyd på Commons
Price County

Price County er et fylke i den amerikanske delstaten Wisconsin. Det ligger i de nordlige delene av staten og grenser mot Ashland County i nordvest, Iron County og Vilas County i nordøst, Oneida County i øst, Lincoln County i sørøst, Taylor County i sør og mot Rusk County og Sawyer County i vest.
Price Countys totale areal er 3 311 km² hvorav 67 km² er vann. I 2000 hadde fylket 15 822 innbyggere og administrasjonssenteret ligger i byen Phillips. 
Fylket har fått sitt navn etter lovgiveren W.T. Price.Timms Hill, på 565 moh, er fylkets og hele Wisconsins høyeste punkt.


== Eksterne lenker ==
(en) Offisielt nettsted 
(en) Price County, Wisconsin – kategori av bilder, video eller lyd på Commons
Ascari Ecosse

Ascari Ecosse var bilprodusenten Ascaris første bilmodell, og ble lansert i 1998.
I 1995 introduserte Ascari modellen på en rekke bilutstillinger. Bilen var fortsatt ikke ferdig, men indikerte fremgangen for den Lee Noble-designede superbilen. (Noble har også designet superbilen McLaren F1.) Konseptet fikk navnet FGT.
Navnet Ecosse betyr Skottland.
Konseptbilen var utstyrt med en 6.0 liters V8 fra Chevrolet, og planen var at produksjonsmodellen skulle få en 4.6 liters V8 fra samme produsent, men under utviklingen ble dette endret til V8-motorer fra BMW, enten en 4.4 liter eller en 4.7 liter. Begge motorene ble trimmet av det tyske tunerfirmaet Hartge til 300 hestekrefter (4.4 literen) eller 400 hestekrefter (4.7 literen). Motoren er plassert bak kupéen, og karosseriet er laget i glassfiber. Bilen har 10" brede dekk bak og 8" foran, med uavhengig hjuloppheng. Ecosse veier omkring 1,250 kilo, og klarte 0-100 km/t på omkring 4 sekunder (4.7-literversjonen). Toppfarten var 300 km/t.
Utviklingen fra konsept til ferdig bil tok rundt fire år, og hvert eksemplar ble håndbygget, og tok omkring 450 timer å ferdigstille. Dette betød at det lille selskapet klarte å produsere 25-30 eksemplarer i året.
Waushara County

Waushara County er et fylke i den amerikanske delstaten Wisconsin. Det ligger i de sentrale delene av staten og grenser mot Portage County i nord, Waupaca County i nordøst, Winnebago County i øst, Green Lake County og Marquette County i sør og mot Adams County i vest.
Waushara Countys totale areal er 1 651 km² hvorav 29 km² er vann. I 2000 hadde fylket 23 154 innbyggere og administrasjonssenteret ligger i byen Wautoma. 
Fylket ble grunnlagt 1851 og har fått sitt navn etter et indiansk ord som betyr god jord.


== Eksterne lenker ==
(en) Offisielt nettsted 
(en) Waushara County, Wisconsin – kategori av bilder, video eller lyd på Commons
Juneau County

Juneau County er et fylke i den amerikanske delstaten Wisconsin. Det ligger i de sentrale delene av staten og grenser mot Wood County i nord, Adams County i øst, Columbia County i sørøst, Sauk County i sør, Vernon County i sørvest, Monroe County i vest og mot Jackson County i nordvest.
Juneau Countys totale areal er 2 083 km² hvorav 95 km² er vann. I 2000 hadde fylket 24 316 innbyggere og administrasjonssenteret ligger i byen Mauston. 
Fylket har fått sitt navn etter Milwaukees første borgermester, Solomon Juneau.


== Eksterne lenker ==
(en) Offisielt nettsted 
(en) Juneau County, Wisconsin – kategori av bilder, video eller lyd på Commons
Columbia County (Wisconsin)

Columbia County er et fylke i den amerikanske delstaten Wisconsin. Det ligger i de sentrale delene av staten og grenser mot Marquette County i nord, Green Lake County i nordøst, Dodge County i øst, Dane County i sør, Sauk County i vest og mot Juneau County og Adams County i nordvest.
Columbia Countys totale areal er 2 061 km² hvorav 57 km² er vann. I 2000 hadde fylket 52 468 innbyggere og administrasjonssenteret ligger i byen Portage. 
Fylket ble grunnlagt i 1854 har fått sitt navn etter den spanske sjøfareren Christofer Columbus.


== Eksterne lenker ==
(en) Offisielt nettsted 
(en) Columbia County, Wisconsin – kategori av bilder, video eller lyd på Commons
Edonis

Edonis er en bil bygget av den italienske bilprodusenten B Engineering.
Bilen er basert på Bugatti EB110 Super Sport, men har blitt betydelig endret. Én av de få tingene som er igjen fra den originale Bugattien er chassiset i karbonfiber. Både eksteriøret og interiøret har blitt fullstendig redesignet, og motoren, som er en 3.5 liters Bugatti-motor, har fått sylindervolumet økt fra 3,500 ccm til 3,760 ccm. De fire originale, små turboene har blitt erstattet med to større enheter, og motorkraften har økt fra 610 hk (448 kW) og 650 Nm i dreiemoment til 680 hk (500 kW) v/ 8,000 o/min og et dreiemoment på 735 Nm.
I tillegg har det opprinnelige firehjulstrekksystemet fra den originale Bugattien blitt erstattet med et enklere og lettere bakhjulstrekkoppsett, noe som sparer omkring 70 kilo vekt. Dermed har den omkring 1,500 kg tunge Edonis et forhold mellom krefter og vekt på 480 hk/tonn. Fabrikken hevder bilen klarer en toppfart på 365 km/t, og 0-100 km/t på kun 3.9 sekunder.
B Engineering planlegger å bygge kun 21 eksemplarer på chassiser opprinnelig bygget for Bugatti av Aerospatiale. (De fleste gjenværende chassiser som hadde blitt levert til Bugatti da de gikk konkurs ble levert til Jochen Dauer da han kjøpte restene av selskapet). Edonis forventes å havne på en pris omkring €760,000 (Omkring 6.5 millioner norske kroner).
Marquette County (Wisconsin)

Marquette County er et fylke i den amerikanske delstaten Wisconsin. Det ligger i de sentrale delene av staten og grenser mot Waushara County i nord, Green Lake County i øst, Columbia County i sør og mot Adams County i vest.
Marquette Countys totale areal er 1 203 km² hvorav 23 km² er vann. I 2000 hadde fylket 15 832 innbyggere og administrasjonssenteret ligger i byen Montello. 
Fylket har fått sitt navn etter den franske misjonæren Jacques Marquette.


== Eksterne lenker ==
(en) Offisielt nettsted 
(en) Marquette County, Wisconsin – kategori av bilder, video eller lyd på Commons
Green Lake County

Green Lake County er et fylke i den amerikanske delstaten Wisconsin. Det ligger i de sentrale delene av staten og grenser mot Waushara County i nord, Winnebago County i nordøst, Fond du Lac County i øst, Dodge County i sørøst, Columbia County i sørvest og mot Marquette County i vest.
Green Lake Countys totale areal er 985 km² hvorav 68 km² er vann. I 2000 hadde fylket 19 105 innbyggere og administrasjonssenteret ligger i byen Green Lake. 
Fylket har fått sitt navn etter innsjøen Green Lake som er den dypeste innsjøen i Wisconsin.


== Eksterne lenker ==
(en) Offisielt nettsted 
(en) Green Lake County, Wisconsin – kategori av bilder, video eller lyd på Commons
Liste over store byer i Nederland

Dette er en liste over byer i Nederland med mer enn 100 000 innbyggere, rangert etter innbyggertall per 1. januar 2009. Steder som tilhører samme kommune, men som ikke regnes som del av byen, er utelatt. Siden byer (og bosentra generelt) ikke er klart avgrenset slik for eksempel kommuner er, må tallene oppfattes som omtrentlige.


== Se også ==
Liste over nederlandske byer med byrettigheter


== Referanser ==
Abelone-saken

Abelone-saken var en kriminalsak som vakte stor oppsikt i Christiania i 1893.
På denne tiden var Vaterland ennå sentrum for bondehandelen, med skjenkesteder, prostitusjon og bondefangeri. Den velstående og respekterte bonden Nils Gulbrandsen Kinde skjøt og drepte innehaveren av et serveringssted, men ble frikjent da retten godtok hans påstand om selvforsvar. Under rettssaken kom det frem at serveringsstedet langt på vei fungerte som en bordell der kundene risikerte å bli ranet, og drapsofferets enke, Abelone Constance Kristensen, kom nærmest til å fremstå som den skyldige. Avsløringene vakte stor oppsikt, og førte til offentlig uro og demonstrasjoner. I etterkant av saken satte myndighetene i gang tiltak for å komme prostitusjonen og bondefangeriet til livs. Abelone Kristensen ble dømt til 15 dagers fengsel for hallikvirksomhet.Saken dannet bakgrunnen for Jon Flatabøs underholdningsroman Den skjønne Abelone eller dronningen i Vaterland. Sensationel fortælling fra det mørke Kristiania, og bidro til Vaterlands plass som «Kristianias Whitechapel» i norsk kriminallitteratur.


== Referanser ==


== Eksterne lenker ==
Abelonesaken – Program med historiker Bernt Rougthvedt om Abelonesaken på NRK
(no) Abelone Constance Kristensen på NLIs Lokalhistoriewiki.
ENGESA EE-T1 Osório

EE-T1 Osório er en stridsvogn fra brasilianske ENGESA, utviklet som et privat prosjekt. Den er bestykket med en 105 eller 120 mm kanon.


== Historie og utvikling ==
I 1987 tok ENGESA fram tre prototyper av en ny stridsvogn på eget initiativ. P1 var bestykket med en modifisert Royal Ordnance L7 105 mm riflet kanon og P2 med en GIAT 120 mm glattløpet kanon.


== Teknisk ==
Vognføreren sitter foran til venstre i skroget, med vognkommandør og skytter til høyre i tårnet og laderen på venstre side.
Kanonen kan eleveres fra -10° til +20°. Den er stabilisert i to akser. En 7,62 mm mitraljøse er montert koaksialt med hovedskytset, og på tårntaket står enten en 7,62 mm eller 12,7 mm mitraljøse til.
Motoren er en MWM TBD 234 12-sylindret vannkjølt dieselmotor som gir 1 100 hk ved 2 350 omdreininger i minuttet. Den sitter bak i skroget.


== Varianter ==
Ingen kjente varianter, men fabrikken tilbyr forskjellige tårn, blant annet med doble 30 eller 35 mm maskinkanoner til luftvernbruk.


== Kilder ==
Foss, Christopher; Jane's AFV Recognition Handbook, Jane's, ISBN 0-7106-1043-2


== Eksterne lenker ==
The Armor Site:EE-T1 Osório
Osorio

Osorio eller Osório kan vise til:

ENGESA EE-T1 Osório – en brasiliansk stridsvogn
Rodrigo de Castro Osorio – en spansk kardinal
Osório (Rio Grande do Sul) – en brasiliansk kommune i delstaten Rio Grande Do Sul